คำสั่งสำนักการโยธาคำสั่งสำนักการโยธาที่๑๓๒/๒๕๕๓เรื่องมอบอำนาจให้ข้าราชการปฏิบัติราชการแทนผู้อำนวยการสำนักการโยธา[๑] โดยที่เป็นการสมควรปรับปรุงการมอบอำนาจของผู้อำนวยการสำนักการโยธาตามข้อบัญญัติกรุงเทพมหานครเรื่อง การพัสดุ พ.ศ. ๒๕๓๘ ซึ่งแก้ไขเพิ่มเติม (ฉบับที่ ๒) พ.ศ. ๒๕๔๘ระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงินและการตรวจเงิน พ.ศ. ๒๕๓๐ ระเบียบกรุงเทพมหานครว่าด้วยเงินทดรองราชการ พ.ศ. ๒๕๓๐และระเบียบกรุงเทพมหานครว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างของกรุงเทพมหานครพ.ศ. ๒๕๕๒ให้ข้าราชการสำนักการโยธาปฏิบัติราชการแทนเพื่อให้การปฏิบัติงานเป็นไปด้วยความคล่องตัวและมีประสิทธิภาพอาศัยอำนาจตามความในมาตรา ๘๓แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๗แห่งข้อบัญญัติกรุงเทพมหานคร เรื่อง การพัสดุ พ.ศ. ๒๕๓๘ ข้อ ๖แห่งระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงิน การนำส่งเงินและการตรวจเงินพ.ศ. ๒๕๓๐ ข้อ ๘ แห่งระเบียบกรุงเทพมหานครว่าด้วยเงินทดรองราชการ พ.ศ. ๒๕๓๐ และข้อ๑๑ แห่งระเบียบกรุงเทพมหานครว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างประจำของกรุงเทพมหานครพ.ศ. ๒๕๕๒ ผู้อำนวยการสำนักการโยธาจึงให้ยกเลิกคำสั่งสำนักการโยธา ที่ ๒๕๖/๒๕๕๑ลงวันที่ ๒๘ พฤศจิกายน พ.ศ. ๒๕๕๑ และคำสั่งสำนักการโยธา ที่ ๙๕/๒๕๕๒ ลงวันที่ ๒๗พฤษภาคม พ.ศ. ๒๕๕๒ และมอบอำนาจในการสั่ง การอนุญาต การอนุมัติหรือการปฏิบัติราชการที่ผู้อำนวยการสำนักการโยธาจะพึงปฏิบัติตามข้อบัญญัติและระเบียบดังกล่าวให้ข้าราชการสำนักการโยธาปฏิบัติราชการแทนดังต่อไปนี้๑. มอบอำนาจตามข้อบัญญัติกรุงเทพมหานครเรื่อง การพัสดุ พ.ศ. ๒๕๓๘ และแก้ไขเพิ่มเติม (ฉบับที่ ๒) พ.ศ. ๒๕๔๘ให้ผู้อำนวยการสำนักงาน ผู้อำนวยการกองและเลขานุการสำนักรวมถึงผู้รักษาการในตำแหน่ง ในการอนุมัติคืนหลักประกันซองหลักค้ำประกันสัญญา หลักประกันการรับเงินค่าจ้างล่วงหน้า และหลักประกันผลงาน๒. มอบอำนาจตามระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน พ.ศ. ๒๕๓๐และแก้ไขเพิ่มเติม ฉบับที่ ๒ - ๙ ดังนี้๒.๑เลขานุการสำนักการโยธารวมถึงผู้รักษาการในตำแหน่งในการอนุมัติฎีกาหมวดเงินเดือนและค่าจ้างประจำ หมวดค่าจ้างชั่วคราวหมวดค่าสาธารณูปโภค หมวดค่าตอบแทนใช้สอยและวัสดุ เฉพาะเงินตอบแทนพิเศษเงินสมทบกองทุนประกันสังคม ค่าอาหารทำการนอกเวลาและเงินค่ารถประจำตำแหน่งหมวดรายจ่ายเงินอุดหนุน เฉพาะเงินสนับสนุนการศึกษาบุตรหมวดรายจ่ายอื่นเฉพาะค่าใช้จ่ายในการจ้างเจ้าหน้าที่โครงการสำรวจและตรวจสอบทรัพย์สินงบกลาง เฉพาะค่าเล่าเรียนบุตรและค่ารักษาพยาบาลรวมทั้งเงินยืมสะสม ที่เบิกจ่ายตามหมวดรายจ่ายข้างต้นการอนุมัติฎีกาเงินนอกงบประมาณลงนามในใบนำส่งเงินและรับทราบรายงานเงินคงเหลือประจำ และรายงานจำนวนเงินรับจ่ายตลอดจนเงินคงเหลือและเงินฝากต่าง ๆ และการอนุมัติให้จ่ายเงินยืมใช้ในราชการภายในวงเงินไม่เกิน ๕๐,๐๐๐ บาท๒.๒ ผู้อำนวยการสำนักงานผู้อำนวยการกองและเลขานุการสำนักการโยธารวมถึงผู้รักษาการในตำแหน่งในการอนุมัติหนังสือมอบอำนาจการรับเงิน๓. มอบอำนาจตามระเบียบกรุงเทพมหานครว่าด้วยเงินทดรองราชการพ.ศ. ๒๕๓๐ ให้เลขานุการสำนักการโยธา รวมทั้งผู้รักษาการในตำแหน่งในการอนุมัติให้จ่ายเงินทดรองราชการภายในวงเงินไม่เกิน ๕๐,๐๐๐บาท๔. มอบอำนาจตามระเบียบกรุงเทพมหานครว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างประจำกรุงเทพมหานคร พ.ศ. ๒๕๕๒ ให้ผู้อำนวยการสำนักงาน ผู้อำนวยการกองและเลขานุการสำนักการโยธารวมถึงผู้รักษาการในตำแหน่งในการอนุมัติเบิกจ่ายเงินทุนสนับสนุนการศึกษาแก่บุตรข้าราชการและลูกจ้างประจำในสังกัดบรรดาคำสั่งของสำนักการโยธาอื่นใดซึ่งขัดหรือแย้งกับคำสั่งนี้ ให้ยกเลิกและให้ใช้คำสั่งนี้แทนทั้งนี้ ตั้งแต่บัดนี้เป็นต้นไปสั่งณ วันที่ ๑๖ กรกฎาคม พ.ศ. ๒๕๕๓จุมพลสำเภาพลผู้อำนวยการสำนักการโยธาปริยานุช/ผู้จัดทำ๑๕กันยายน ๒๕๕๓นันท์นภัสร์/ตรวจ๑๕กันยายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๐๖ ง/หน้า ๙๙/๓ กันยายน ๒๕๕๓